การแสดงออกถึงความงามของคุณ การค้นหาความงามจากภายในของคุณ การทำให้หนุ่มชอบคุณ
เสื้อผ้าสามารถทำให้คุณรู้สึกเขินอายหรือเพิ่มความมั่นใจของคุณ  เลือกเสื้อผ้าที่เน้นส่วนที่ดีที่สุดของคุณ ซ่อนจุดบกพร่อง และมีขนาดที่เหมาะสม   เช่น ถ้าคุณมีเอวเล็กก็ควรสวมเสื้อเชิ้ต เสื้อกันหนาว และชุดเดรสที่เอวคอด ถ้าคุณต้องการซ่อนช่วงกลางของลำตัวก็ควรใส่กระโปรง เสื้อเชิ้ต หรือชุดเดรสที่พองๆ ถ้าคุณไม่มั่นใจกับการใส่เสื้อครอปหรือชุดที่โชว์หลังก็ไม่ควรใส่มัน เครื่องสำอางมีเพื่อเน้นองค์ประกอบตามธรรมชาติของคุณไม่ใช่มีไว้เพื่อปกปิดมัน ทดลองกับผลิตภัณฑ์ต่างๆ เพื่อหาขั้นตอนการแต่งหน้าที่เหมาะสำหรับองค์ประกอบของคุณมากที่สุด จำไว้ว่าการแต่งหน้าจัดเกินไปไม่ใช่สิ่งที่น่าดึงดูด พยายามเน้นองค์ประกอบที่น่าดึงดูดด้วยเครื่องสำอางแทนที่จะใช้มากเกินไป บางครั้งสาวๆ ที่ไม่แต่งหน้าจะดูดีกว่า   สร้างผิวสวยไร้ที่ติด้วยการปกปิดรอยสิวที่คุณมีด้วยรองพื้นและคอนซีลเลอร์ เน้นดวงตาด้วยอายแชโดว์สีธรรมชาติ สำหรับการแต่งหน้าให้ดูเร้าใจก็ควรกรีดตาด้วยอายไลเนอร์และปัดขนตาด้วยมาสคาร่า ทำให้พวงแก้มดูเปล่งประกายเป็นธรรมชาติด้วยบลัชออน บรอนเซอร์ และไฮไลท์เตอร์ ทำให้ลุคของคุณสมบูรณ์แบบด้วยลิปกลอสหรือลิปสติกสีที่เหมาะกับสีผิวของคุณ รายละเอียดต่างๆ เช่น การทำเล็บมือและผิวที่เปล่งประกายสามารถดึงดูดความสนใจหนุ่มได้ หาเวลาเพื่อปรนนิบัติผิวและเล็บของคุณ   ทำความสะอาด เติมความชุ่มชื้น และขัดผิว ปกป้องผิวด้วยครีมกันแดด เล็มตัดแต่งและทาเล็บถ้าต้องการ เมื่อคุณใส่น้ำหอม น้ำมีกลิ่น บอดี้สเปรย์ โลชั่นที่มีน้ำหอม เป็นต้น หนุ่มๆ จะจดจำกลิ่นว่าเป็นกลิ่นของคุณ ก่อนที่คุณจะออกไปข้างนอกก็ควรฉีดน้ำหอมเล็กน้อยบนเส้นผม เมื่อคุณเจอหนุ่มที่คุณชอบก็ให้สะบัดผมเล็กน้อยเพื่อส่งกลิ่นไปทางเขา หนุ่มๆ สาวๆ มักจะชอบคนที่ยิ้มมากกว่าคนที่หน้าบึ้ง การยิ้มยังมีประโยชน์ในการทำให้คุณและคนที่อยู่รอบตัวรู้สึกมีความสุขมากขึ้น การหัวเราะยังเป็นสิ่งที่น่าดึงดูด มันช่วยทำให้ใบหน้าของคุณสดใส เมื่อคุณรู้ว่าคุณเป็นใคร คุณจะสามารถเริ่มยอมรับตัวเองและรู้สึกสบายใจเมื่ออยู่กับผู้อื่นมากขึ้น การเขียนบันทึกหรือเขียนบล็อกคือวิธีที่ดีเพื่อพัฒนาการรับรู้ตนเองและติดตามการเติบโตส่วนตัว ในขณะที่คุณเขียนก็ควรคำนึงถึงหัวข้อต่อไปนี้:  ระบุสิ่งที่คุณชอบและไม่ชอบ ระบุความฝันของคุณ ระบุสิ่งต่างๆ ในชีวิตที่คุณต้องการปรับปรุง คุณอาจจะลืมว่าคุณไม่สามารถบรรลุความสมบูรณ์แบบได้และความงามไม่ใช่ความสมบูรณ์แบบเมื่อสื่อต่างๆ ประโคมรูปลักษณ์ของความงามในอุดมคติใส่คุณ จุดด้อยของคุณคือสิ่งที่ทำให้คุณไม่เหมือนใคร ยอมรับความไม่สมบูรณ์แบบและเริ่มใช้ประโยชน์จากสิ่งเหล่านั้น  คุณควรชื่นชมองค์ประกอบของร่างกายที่คุณชอบแทนที่จะยึดติดอยู่กับด้านที่เป็นลบของรูปร่างหน้าตา อยู่ท่ามกลางคนที่คิดบวกที่ทำให้คุณรู้สึกเป็นที่รักและสวยงาม ความงามอยู่ลึกซึ้งกว่าเนื้อหนังมังสา ความคิด การกระทำ และความชอบของคุณสะท้อนตัวตนที่คุณเป็น คุณสามารถพัฒนาความงามจากภายในและรูปลักษณ์ภายนอกได้ด้วยการให้ความสำคัญกับความต้องการและความรู้สึกของผู้อื่นมากกว่าตนเอง   ชื่นชมผู้อื่นแทนที่จะตัดสินพวกเขา อุทิศเวลาและแรงใจให้กับคนที่ต้องการความช่วยเหลือ  เป็นคนใจดีและใจกว้างกับทุกคนที่คุณพบเจอ   น้อมรับความหลงใหลของตัวเอง เมื่อคุณทำสิ่งที่ทำให้คุณมีความสุขและคุณรู้สึกเป็นสุข คนที่อยู่ในชีวิตของคุณสามารถมีผลกระทบอันใหญ่หลวงกับความเชื่อมั่นในตัวเองของคุณ เมื่อเพื่อนและคนที่คุณรักวิจารณ์คุณหรือพวกเขาตลอดเวลา คุณอาจจะไม่มองตัวเองว่าเป็นคนสวย เลือกใช้เวลากับคนที่เห็นคุณค่าในตัวตนของคุณ ชื่นชมคุณแทนที่จะวิจารณ์คุณ และฉายความมั่นใจ สัญญาณที่เป็นอวัจนภาษาคือรูปแบบการสื่อสารที่ทรงพลัง เมื่อคุณจีบก็ควรใช้ภาษากายเพื่อทำให้เขารู้ว่าคุณพร้อมเปิดรับและชอบเขา   เพื่อแสดงออกว่าคุณเปิดรับก็ควรทำให้หน้าอก ช่วงอก และช่วงท้องผาย ไม่กอดอกด้านหน้า คุณยังต้องหาเวลาเพื่ออยู่กับหนุ่มๆ และเป็นคนที่รวมอยู่ด้วย การทำตามสาวๆ ที่มีชื่อเสียงหรือรับฟังความคิดเห็นของพวกเขาอย่างเดียวไม่ทำให้คุณเป็นคนที่น่าดึงดูด จำไว้ว่าเพียงเพราะเพื่อนของคุณไม่ชอบใครบางคนไม่ได้แปลว่าคุณควรปฏิเสธ รวมกลุ่มอยู่กับเพื่อนและพยายามรวบรวมทุกคน วางมือของคุณในที่ที่มองเห็นได้เพื่อแสดงว่าคุณเป็นคนที่ไว้ใจได้ หลีกเลี่ยงการเอามือล้วงกระเป๋าหรือวางไว้ใต้โต๊ะ ความมีชื่อเสียงไม่จำเป็นต้องเป็นความเซ็กซี่ ลองเป็นคนที่คิดบวก เปิดคอเพื่อแสดงความเป็นเพศของคุณ เอนศีรษะไปด้านหลังเล็กน้อยเมื่อคุณหัวเราะ   จับแขนของเขาเพื่อดึงดูดความสนใจหรือทำให้เขาสนใจคุณไปเรื่อยๆ สัมผัสของมนุษย์ช่วยให้หลั่งฮอร์โมนที่ทำให้คุณรู้สึกเชื่อมโยงกับอีกฝ่าย ถ้าคุณอยากสร้างความสัมพันธ์ที่จริงใจกับหนุ่ม คุณก็ต้องพูดบทสนทนาที่เกี่ยวข้องกับหัวข้อที่ลึกซึ้งกว่าคำทักทายธรรมดา ระหว่างที่พูดคุยก็ควรพยายามทำตัวเพราะบาง แบ่งปันความสนใจ แสดงให้เขาเห็นด้านที่ตลกของคุณ และเล่าความกลัวของคุณให้เขาฟัง  เมื่อผู้คนพูดถึงความชอบของเขา สีหน้าของเขามักจะสดใส รู้สึกมีความสุขมากขึ้น และดึงดูดผู้คนรอบข้างมากขึ้น ยิ่งไปกว่านั้น พวกเขาจะส่งพลังบวกให้กับผู้คนที่อยู่รอบตัวโดยไม่รู้ตัว   คุณควรสบตาตลอดบทสนทนา การสบตาไม่เพียงแต่จะทำให้เขารู้ว่าคุณกำลังรับฟังแต่ยังทำให้คุณดึงดูดเขามากขึ้น   ชมเชยเขาเกี่ยวกับบางอย่างที่สำคัญกับเขา เช่น ความตั้งใจที่จะประสบความสำเร็จในด้านการเรียนหรือการเล่นกีฬา สาวๆ ที่ชอบเกาะแกะอาจจะทำให้ผู้ชายเบื่อหรือรู้สึกอึดอัด อย่างไรก็ตาม การเล่นตัวจะไม่ช่วยให้คุณดูเป็น “คนลึกลับ” คุณไม่จำเป็นต้องหายตัวไปและทำตัวคลุมเครือเป็นบางครั้งเพื่อให้ใครบางคนสนใจคุณ แต่สิ่งที่แน่นอนคือถ้าเขาชอบคุณ เขาจะพยายามดึงดูดความสนใจของคุณ หนุ่มๆ ชอบสาวๆ ที่เด็ดเดี่ยว แสดงให้เขาเห็นว่าคุณมีเป้าหมายและความชอบเป็นของตัวเอง พูดกับเขาเกี่ยวกับวิชาเรียน อะไรที่เป็นวิชาโปรดของคุณและทำไม? แบ่งปันความฝันของคุณกับเขา การผจญภัยอะไรที่คุณอยากทำ? เมื่อเขาถามความคิดเห็นของคุณก็อย่าตอบว่า “ไม่รู้สิ” บอกเขาว่าคุณอยากทำอะไรเมื่อไปออกเดท บอกให้เขารู้ว่าคุณอยากทานอาหารที่ไหน
สวมเสื้อผ้าที่ทำให้คุณรู้สึกสบายและมั่นใจ. เน้นส่วนที่ดีที่สุดของคุณด้วยผลิตภัณฑ์เสริมความงาม. ปรนนิบัติตัวเอง. ใส่น้ำหอมที่มีเอกลักษณ์. ยิ้มบ่อยๆ. เรียนรู้เกี่ยวกับตัวเองมากขึ้น. ยอมรับจุดด้อยของตัวเอง. พยายามเป็นคนที่มีความคิดและอารมณ์เชิงบวก ใจกว้าง และมีความหลงใหล. อยู่ท่ามกลางคนที่คิดบวก. เป็นผู้เชี่ยวชาญเรื่องภาษากาย. ให้เขามีส่วนร่วมในบทสนทนาที่มีความหมาย. อย่าเล่นตัว. คงความเด็ดเดี่ยวของตัวเอง.
https://www.wikihow.com/Be-a-Beautiful-Girl-and-Make-Boys-Like-You https://www.wikihow.com/Be-a-Beautiful-Girl-and-Make-Boys-Like-You https://www.wikihow.com/Be-a-Beautiful-Girl-and-Make-Boys-Like-You
Showcasing Your Beauty Discovering Your Inner Beauty Getting a Guy to Like You